सदा के लिये
हेलो। मैं आपकी कोई मदद कर सकती हूँ?
हाँ, मेरे इंटरनेट के डिब्बे में लाल बत्ती जल रही है,
और पहले कभी ऐसा नहीं हुआ, तो मेरे खयाल से मुझे एक नया डिब्बा चाहिए।
अच्छा, मैं इसमें सहर्ष आपकी मदद करूँगी।
पक्का यह राउटर की ख़राबी के कारण है?
मुझे नहीं पता।
इसका कारण आपका आईएसपी भी हो सकता है। क्या आपके इलाके में इंटरनेट बंद रहा था?
मुझे नहीं...
मुझे नहीं पता।
ठीक है, क्या आपको पता है कि आपको कितनी स्पीड चाहिए?
क्या आप बहुत डेटा इस्तेमाल करती हैं?
मैं अपनी भतीजियों के साथ फ़ेसटाइम करना चाहती हूँ,
और उनमें से एक बहुत जल्दी चलती है और दूसरी अभी बहुत छोटी बच्ची है, तो...
तो शायद, मध्यम डेटा?
अच्छा, आप शायद एक काम करना चाहें
और है मेश नेटवर्क लगाना।
इससे आपका कवरेज क्षेत्र बढ़ जाएगा।
मैडम, आप ठीक तो हैं?
हाँ। मैं... मैं माफ़ी चाहती हूँ।
बात यह है कि...
मेरे पति हमारे घर के
सारे तकनीकी काम-काज देखते थे, और...
वह चले गए, तो अब यह मेरी ज़िम्मेदारी है।
आगे बोलो, कार्ली।
मेश नेटवर्क।
एक मेश नेटवर्क आपके ब्रॉडबैंड से जुड़े
एक प्राथमिक राउटर का इस्तेमाल करता है।
इस वाले में आपके फ़ोन के लिए एक एप है जिससे आप...
सुनिए।
मैं जानती हूँ तलाक बहुत मुश्किल होता है, पर आप इससे उबर जाएँगी।
मेरी माँ कुछ समय तक बहुत दुखी थीं, पर फिर उनकी मुलाकात लूक से हुई।
और अब वे साथ मिलकर पहेलियाँ सुलझाते हैं।
मेरा तलाक नहीं हुआ था।
उनकी मौत हो गई।
शायद मेरी वजह से।
एक साल बीत चुका है और मैं अब भी "क्या होता अगर" सोचती रहती हूँ।
जैसे, क्या होता अगर मैंने उसे अकेले आखिरी बार स्की करने न भेजा होता?
क्या होता अगर मैंने उसे स्की के लिए जाने पर ही मजबूर न किया होता?
या क्या होता अगर मैंने उससे कभी प्यार ही न किया होता,
क्योंकि अगर मैंने इनकार किया होता, तो वह अब भी ज़िंदा होता, है न, कार्ली?
देखिए, आप ख़ुद को सज़ा मत दीजिए।
कभी-कभी कोई दुखद हादसा हो जाता है,
और हमारे पास उससे गुज़रने के अलावा कोई चारा नहीं होता।
मुझे बहुत अफ़सोस है।
मैं जानती हूँ। यह बेहद मुश्किल है।
मतलब, मैं कुछ दिन ठीक रहती हूँ,
और फिर...
और फिर ऐसा कुछ हो जाता है।
असल में कुछ ही मिनटों में मेरी ड्यूटी खत्म हो जाएगी,
पर अगर आप चाहें तो,
मैं अपने सहायक मैनेजर, ब्रेंट को आपको सांत्वना देने यहाँ बुला सकती हूँ।
ठीक है।
बहुत अच्छा।
ब्रेंट, ऑडियो-वीडियो में तुम्हारी ज़रूरत है...
असल में, मैं आकर तुम्हें समझाती हूँ।
मैं जानती हूँ कि तुम अंदर हो!
जून!
देखती हूँ।
ए। कैसी हो, सहेली?
हे भगवान।
यह... यह सब क्या है?
यह क्या है?
यह अलग-अलग तैयार किए गए वाइन के प्याले हैं,
ताकि पूरी बोतल खराब न हो।
और अगर तुम 12 लो, तो तीन मुफ़्त मिलेंगे,
तो इससे मुझे फ़ायदा ही होगा।
अभी तो सुबह है। तुम यहाँ क्या कर रही हो?
मैं तुम्हें देखने आई थी। यह पक्का करने कि तुम ठीक हो।
और ज़ाहिर है, तुम ठीक नहीं हो।
मेरा इंटरनेट नहीं चल रहा था।
मैं कल रात नशे में कुछ सामान खरीदना चाहती थी, पर मैं नहीं खरीद पाई।
तुम क्या खरीदने की कोशिश कर रही थी?
मुझे याद नहीं।
मुझे पता है कि कुछ जापानी सामान था।
अच्छा, ठीक है, तुम्हें यहाँ से बाहर निकालना होगा।
सुनो, मैं चाहती हूँ कि तुम आज सुबह मेरे साथ चर्च चलो।
क्या?
नहीं। नहीं, शुक्रिया।
क्या चर्च जाकर तुम्हारा ओहदा कम हो जाएगा?
हाँ।
मुझे यह लगता है कि तुम्हारे लिए कुछ अच्छे लोगों से घिरा होना बढ़िया रहेगा।
शुक्रिया, पर सच में, मैं ठीक हूँ।
चलो भी।
नहीं।
मैं जानती हूँ यह साल का वही समय है जब वह घटना हुई थी,
पर मैं तुम्हें अकेला नहीं छोड़ने वाली।
और अगर तुम मेरे साथ चर्च गईं, तो तुम्हें मॉल में कुछ खाने के लिए दिलाऊँगी।
क्या मैं पैंडा एक्सप्रेस जाकर एक प्रेट्ज़ेल ले सकती हूँ?
नहीं, तुम नहीं ले सकती।
क्योंकि हम चीज़केक फ़ैक्टरी जाने वाले हैं।
क्या?
अच्छा, मैं साथ चलूँगी।
ठीक है। अच्छा, सुंदर कन्या, जाओ जाकर तैयार हो जाओ।
क्या मुझे नहाना पड़ेगा?
वह सब करना होगा।
उफ़। और मंजन भी करना होगा।
इसमें थोड़ा समय लग सकता है।
मेरी अच्छी बच्ची।
यह बहुत मज़ेदार होने वाला है।
वहाँ पर बैठते हैं।
यहाँ?
शुक्रिया। आपको शांति मिले।
आपको शांति मिले।
हेलो, आपको शांति मिले।
तुम क्या कर रही हो?
यहाँ पर ऐसा मत कहो। बस बैठ जाओ।
-हेलो। -हेलो।
-आपको शांति मिले। -शुक्रिया।
जैसा कि हम सब जानते हैं, दुनिया एक कठिन जगह हो सकती है।
काफ़ी निराशाजनक हो सकती है।
कभी-कभार हालात वैसे नहीं होते जैसा कि आप चाहते हैं।
यहाँ उपस्थित क्लिपर्स के प्रशंसक जानते होंगे कि मैं क्या कह रहा हूँ।
आप भटका हुआ महसूस कर सकते हैं,
पर परमेश्वर हमेशा आप सबके साथ होते हैं।
और आपकी आस्था आपकी मार्गदर्शक बन सकती है।
जैसा कि यिर्मयाह अध्याय 29 पद 11 में लिखा है,
"कि जो योजनाएँ मैं तुम्हारे लिए बनाता हूँ,
"उन्हें मैं जानता हूँ,
"वे हानि की नहीं वरन कुशल की हैं,
"और अंत में मैं तुम्हारी आशा पूरा करूँगा।"
आइए प्रार्थना करते हैं।
हे स्वर्ग में वास करने वाले हमारे पिता,
तेरा नाम पवित्र माना जाए।
तेरा राज्य आए,
तेरी इच्छा जैसे स्वर्ग में पूरी होती है,
वैसे ही पृथ्वी पर पूरी हो।
हमारे दिन का भोजन आज हमें दें,
और जैसे हमने अपने अपराधियों को क्षमा किया
उसी तरह तू भी हमारे अपराधों को क्षमा करे।
और हमें परीक्षा में मत डाल, परंतु बुराई से बचा।
...परंतु बुराई से बचा।
क्योंकि राज्य,
और पराक्रम और महिमा सदा तेरे हैं। आमीन।
-हेलो। -हेलो।
-ए, जून। -हेलो।
यह रेव ट्रॉय हैं। यह यहाँ के सबसे मस्त पादरी हैं।
नहीं, शैरन, मैं ऐसा नहीं कहूँगा।
चलिए भी। यह युवा दल को हार्लम ग्लोबट्रॉटर्स दिखाने ले गए थे।
अरे, वाह। वह कैसा था?
पता नहीं।
मुझे खेल का बुनियादी स्वरूप बेहतर लगता है।
जब उन्होंने ट्रैंपोलीन निकाला तो मुझे पसंद नहीं आया।
-वह तकनीकी फ़ाउल क्यों नहीं था? -हाँ।
हाँ, मुझे लगने लगा है कि उन खेलों के रेफ़री भी मिली-भगत में शामिल हैं।
मतलब, उनके सारे फ़ैसले जेनरल्स के खिलाफ़ ही होते हैं।
-है न? -हाँ।
तो, आशा है तुम बुरा नहीं मानोगी,
पर मैंने रेव ट्रॉय को पिछले साल के हादसे के बारे में बताया।
तुमने बता दिया?
मुझे आपके पति की मौत का बहुत अफ़सोस है।
शुक्रिया। यह... यह एक प्रक्रिया है।
हाँ। मेरी इकलौती सलाह यह है कि ख़ुद पर बहुत सख्ती मत बरतना।
आप जो भी महसूस कर रही हैं वह जायज़ है।
सुनकर अच्छा लगा,
क्योंकि मैं बहुत ही अजीब चीज़ें महसूस कर रही हूँ।
ठीक है।
शैरन, तुम ग़लत नहीं कह रही थी।
यह बहुत कमाल है।
हम जब भी होली माउंट में कोई नया चेहरा देखते हैं तो हमेशा खुशी मिलती है।
आपका हमेशा स्वागत है।
आपको शांति मिले।
मुझे लगा कि यह कहना इस स्थिति में वाजिब होगा। है न?
बस "अलविदा" कह दो। पारंपरिक दुआ-सलाम करो।
मैं एक मिनट में आऊँ?
ए।
मैं आप से एक और बात कहना चाहता था।
मैं एक शोक परामर्श दल चलाता हूँ। हम यहाँ गुरुवार शाम को इकट्ठा होते हैं।
मुझे नहीं... मुझे नहीं लगता मुझे उसकी ज़रूरत है।
समझ गया। मैं आप पर कोई दबाव नहीं डालूँगा।
पर अगर आपका इरादा बदले,
तो कभी-कभी दूसरे लोगों से बात करके राहत मिलती है।
हमारे दरवाज़े हमेशा खुले हैं।
शुक्रिया।
हाँ। तुमसे मिलकर बहुत अच्छा लगा, जून।
हाँ, आपसे मिलकर भी अच्छा लगा।
आशा है हमारी फिर मुलाकात होगी।
बहुत खूब।
-मैं बेहद माफ़ी चाहती हूँ। -कोई बात नहीं।
तुम क्या कर रही हो?
तुम पादरी ट्रॉय को क्यों चूम रही हो?
मैं बेहद शर्मिंदा हूँ, फ़ादर।
हम उन्हें यह कहकर नहीं बुलाते!
मैं बेहद माफ़ी चाहती है।
मैं माफ़ी चाहती हूँ, ठीक है?
मुझे पता नहीं कि क्या हुआ था। वह एक भूल थी।
हमारी नज़रें मिली, और उसने... उसने ज़रा अपने होंठ चाटे।
मुझे पूरा विवरण मत दो।
मैंने देखा कि तुमने क्या किया। तुम्हें क्या हो गया है?
कुछ नहीं। और वैसे भी, तुम्हीं ने मुझे इस स्थिति में डाला।
मैं यहाँ नहीं आना चाहती थी।
यह मेरी ग़लती नहीं है।
मैं तुम्हारी मदद करने की कोशिश कर रही थी।
आज सुबह मुझे तुम अपने सोफ़े पर वाइन के प्यालों की चुस्कियाँ लेते मिलीं।
वे अलग-अलग जाम हैं,
क्योंकि बोतल खोलकर निकालने से यह ज़्यादा कारगर होता है।
ऑक्सीजन वाइन के लिए ज़हर समान होता है।
तुम वाइन के बारे में कुछ नहीं जानती हो!
वह शराब मिशिगन में बनती है।
तुम्हें पता है चर्च जाने वाले लोगों के साथ क्या परेशानी है?
उन्हें लगता है कि वे केवल इसलिए सबकी आलोचना कर सकते हैं
क्योंकि वे हफ़्ते में एक बार एक भवन में जाते हैं और पापड़ खाते हैं।
हम यहाँ पर ऐसा नहीं करते!
तुम्हें कुछ भी नहीं पता!
इसमें से कुछ भी सच नहीं है।
यह बस लोगों की मनगढ़ंत मान्यताएँ है जो उन्होंने बेहतर महसूस करने के लिए बनाई थीं।
कोई... कोई भगवान नहीं है,
कोई योजना नहीं है।
यह सब कोरी बकवास है।
तुम कहाँ जा रही हो?
तुम्हारे पास फ़ोन है। लिफ़्ट का एप डाउनलोड कर लो।
मैंने उससे कहा था कि हमें बैटरी बदलनी होगी।
उसने कभी बदली ही नहीं।
उसके बाद सुबह 3:00 बजे,
वह आवाज़ करने लगी,
तो क्या यह मेरी ग़लती है?
वे कभी नहीं सुनते हैं।
कभी-कभी मैं सोचती हूँ कि पतियों के लिए आज्ञा पालन की कक्षाएँ होनी चाहिए।
हाँ।
ए।
क्या चल रहा है?
कुछ नहीं। हम बस इधर-उधर की बातें कर रहे थे।
हाँ। तुम्हें कॉफ़ी चाहिए?
पता है क्या? मैं तुम्हारे लिए एक प्याली ले आती हूँ, जान। हाँ।
अब, पीछे की तरफ़, शुरुआत में जटिल लगता है,
पर मेरा यकीन करें, यह बेहद सरल है।
यह आमतौर पर बिजली के लिए होता है
पावर बटन के ठीक बगल में इसे चालू करने के लिए।
तो इस तरह करना है।
मैं लेटी हुई अवस्था में नहीं देखना चाहती।
मैं लंबवत देखना चाहती हूँ।
-मैं चाहती हूँ कि आप बिलकुल सीधे हों... -भाड़ में जा, जिलियन।
ट्रिश, मुझे फ़ोन रखना होगा। जिससे मैं ख़फ़ा हूँ वह यहाँ आई है।
मैं शर्मिंदा हूँ।
तुम्हें होना भी चाहिए।
मैं माफ़ी माँगने के लिए तुम्हारे लिए एक तोहफ़ा लाई हूँ।
एक बढ़िया कमीज़ है जो मैं यहाँ आते वक्त एक पेट्रोल पंप से खरीदकर लाई हूँ।
चलो, इसे पहनकर देखो।
इस बंदे को बेकन पसंद हैं
तो, अब जो मैंने इस सुंदरता पर 15 डॉलर खर्च किए हैं,
तुम्हें मुझको माफ़ करना होगा।
पाद आ रही है कृपया इंतज़ार करें...
अच्छा। तुम्हें माफ़ किया जाता है।
शुक्रिया।
मैं तुमसे ख़फ़ा नहीं रह सकती।
साथ ही, गड़बड़ हालत वाली दोस्त को देखकर मुझे अपने बारे में बेहतर महसूस होता है।
मेरी होशियार बच्ची।
मुझे वाकई लगा था कि अब तक मैं ठीक हो गई होऊँगी, पर...
ऑस्कर और मैं इतने लंबे वक्त तक साथ थे।
मैं बस...
मैं उसके बिना जीवन जीने का तरीका नहीं जानती हूँ।
तुम एक नया जीवन क्यों नहीं ढूँढ़ती?
हाँ, शायद मुझे ढूँढ़ना चाहिए।
मैं मज़ाक नहीं कर रही हूँ।
मतलब, चलो भी, तुम्हें यहाँ कौन सी डोर बाँधे हुए है?
उस घटिया टाइमशेयर जगह पर तुम्हारी नौकरी?
या फिर तुम्हारा अजीब घर?
ए! मुझे अपना घर बहुत पसंद है।
वह अजीब है।
आप एक बाथरूम से होकर दूसरे बाथरूम में जाते हैं।
हमें बढ़िया सौदा मिला था।
सुनो, शायद कुछ अलग करने से थोड़ी मदद मिलेगी।
हर चीज़ को "भाड़ में जाओ" कह दो।
कुम्हारी सीखो, फ़्रांस जाकर रहने लगो, कुछ भी।
छोड़ो, मैं ऐसा नहीं करने वाली।
तुम्हें सच का आईना दिखाना ही होगा।
ऐसी बात नहीं है कि ऑस्कर के साथ सब कुछ हमेशा अच्छा था।
ए।
चलो भी, तुम जानती हो मैं सच कह रही हूँ।
ऑस्कर के मरने से पहले,
तुम और मैं इस बारे में बहुत बात करते थे कि तुम कैसे जीवन से कुछ और चाहती हो।
मान भी लो, तुम थोड़ा ऊब गई थी।
ऐसा है...
मुझे वह सब नहीं कहना चाहिए था।
मतलब, बेशक सबकी छोटी-छोटी परेशानियाँ होती हैं।
हर शादी में ऐसा होता है।
वह बेमिसाल था।
मुझे बेहद अफ़सोस है।
पर अगर तुम ऐसा ही करती रही,
तो दो ज़िंदगियाँ ख़त्म हो जाएँगी।
चलो भी, लड़की, तुम्हें बाहर निकलना होगा।
तुम्हें कायनात को बताना होगा कि तुम क्या चाहती हो,
ताकि उसे पता हो कि उसे तुम्हें क्या देना है।
बेहद सुंदर बात कही।
तुम सही कह रही हो। मैं...
पर बात यह है कि मुझे चर्च में ज़्यादा विश्वास नहीं है, ठीक है?
यह कथन चर्च से नहीं लिया है।
यह ब्रिटनी स्पीयर्स के इंस्टाग्राम से है।
आजकल ब्रिटनी का क्या हाल है?
या तो बहुत अच्छा, या बेहद ही ख़राब।
मेरी समझ में नहीं आता।
वॉल्डगेट प्रॉपर्टीज़ वर्तमान नौकरी सूची
उपाध्यक्ष, प्रॉपर्टी अधिग्रहण अभी आवेदन भरें
हेलो।
तुम भी यहाँ इंटरव्यू के लिए आई हो?
हाँ।
मैं बेहद माफ़ी चाहती हूँ, मैं दखलंदाज़ी नहीं करना चाहती,
पर क्या हमें साथ में कुछ लाना था?
नहीं। यह मैंने ख़ुद बनाया है।
यह सारी संभावित जायदादों का संग्रह है।
मूल्यांकन, जोखिम का आकलन, ये सब उबाऊ चीज़ें।
हाँ, बेहद उबाऊ।
तस्वीरें अच्छी हैं।
शुक्रिया, मुझे हमेशा ही ये बनानी पड़ती हैं।
ऊपरी मंज़िल में काम करती हूँ।
ओह, हाँ।
मैं फ़्लोरिडा की जायदादें देखती हूँ, जो कि अच्छी बात है,
पर यह नौकरी उससे कहीं बेहतर होगी।
हवाई, कैरीबियाई देश। कुछ भी करवा लो।
हाँ, जानती हूँ। ये सारी यात्राएँ सुनने में मज़ेदार लगती हैं, है न?
मेरे पति और मैं अभी-अभी ताहिती से लौटे हैं।
अगर तुम कभी जाओ, तो पक्का पानी में स्थित बंगले में रुकना।
जादुई अनुभव होता है।
मैं पक्का इसके बारे में पता करूँगी।
-जून? -हाँ?
हम तुम्हारे लिए तैयार हैं?
क्या मैं जल्दी से शौचालय जाकर आ सकती हूँ?
हाँ। बेशक।
ठीक है।
मैंने ऐसे चीज़ पहले कभी नहीं की है,
पर मैं बस कायनात के सामने यह रखूँगी।
प्लीज़ यह ठीक से हो जाए।
मेरे जीवन में कुछ तो अच्छा होना चाहिए।
बस इतना ही, शुक्रिया।
ठीक है।
अंदर आ जाओ।
ए, जून हॉफ़मैन यहाँ पर नहीं हैं।
वह बोलीं कि उन्हें बाथरूम जाना है, पर यह 20 मिनट पहले की बात है।
मेरे खयाल से वह चली गई हैं।
ठीक है। तो अगले उम्मीदवार को भेज दो।
ठीक है।
हेलो, मैं बोल रही हूँ। यह पता करने के लिए फ़ोन किया कि आज सब कैसा रहा
मुझे यकीन है तुमने झंडे गाड़े होंगे।
और, सुनो, अगर तुम्हें नौकरी न भी मिली, तो किसे फ़र्क पड़ता है?
तुमने कोशिश की, और यही अहम है।
मुझे तुम पर नाज़ है।
अब, तुम मुझे वापस फ़ोन करना।
रूथ्स क्रिस वाले उस बंदे के बारे में एक दिलचस्प बात बतानी है!
क्या हो रहा है?
मुझे नहीं पता। सुरक्षा गार्ड जेफ़ को ले गए।
यह तो बेहद हैरतअंगेज़ है।
-जून हॉफ़मैन? -हाँ।
कृपया मेरे साथ चलिए।
ठीक है, ज़रूर।
क्या मैं पूछ सकती हूँ कि क्या चल रहा है?
हमें पता चला कि हमारे कई उच्च प्रबंधक
कंपनी से पैसों का गबन कर रहे थे।
हे भगवान।
और उनके अधीनस्थ कई कर्मचारी भी इसमें शामिल थे।
मूल रूप से, हमें सारे खोटे सिक्कों को निकाल फेंकना होगा।
सब कुछ अस्त-व्यस्त हो गया है।
बाप रे।
मेरा मतलब, मुझे इस बारे में कुछ भी नहीं पता था।
हमें पता है। हमने तुम्हारे सारे ईमेल पढ़े।
सच में?
वह नाचने वाला टैंपॉन एक मज़ाक था।
क्या कल तुम्हारा केन लर्नर के साथ एक इंटरव्यू होना था?
हाँ। मैं माफ़ी चाहती हूँ, मेरी तबियत बिगड़ गई थी।
उससे फ़र्क नहीं पड़ता। केन निकाल दिया गया।
जिस औरत को वह नियुक्त करने वाला था वह भी निकाल दी गई।
क्या तुम्हें अब भी इस नौकरी में रुचि है?
हाँ। मतलब, सुनने में कमाल का अवसर है।
मैं बस... मुझे पता नहीं कि मैं इसके लिए पूरी तरह योग्य हूँ कि नहीं।
देखो, हमें मंगलवार को किसी को होनोलूलू भेजना है।
और क्योंकि तुमने कोई चोरी नहीं की है,
तो इस वक्त, तुम पूरी इमारत में
सबसे योग्य व्यक्तियों में से एक हो।
ठीक है।
क्या मैं इस बारे में सोच सकती हूँ?
माफ़ करना, मेरे पास बहुत समय नहीं है।
मुझे आज 20 और पदों के लिए नियुक्तियाँ करनी हैं।
तुम्हें यह नौकरी चाहिए या नहीं?
वाह!
तुम तो कमाल लग रही हो।
मैं कमाल लग रही हूँ, है न?
मैं अच्छी दिख रही हूँ।
तुम बहुत अच्छी दिख रही हो। जैसे कि, सब कुछ ठीक हो।
हाँ, जानती हूँ। सब कुछ काम कर रहा है।
सब कुछ, मेरे नाखूनों के अलावा।
मैं आर्लिंगटन में उस सस्ती जगह गई थी।
मुझे लगता है उन औरतों को वहाँ बंदी बनाकर रखा गया है।
हाँ, पर हम कल जाएँगे, मेरी तरफ़ से।
हम अच्छे से पैसे उड़ाएँगे, एक श्वेत औरत से तुम्हारे नाखून बनवाएँगे।
तुम मेरे लिए यह सब करोगी?
यह एक खास मौका है।
मैं आज आप देवियों की कुछ और मदद कर सकती हूँ?
नहीं, पर मैं यह खरीदना चाहूँगी।
बहुत खूब।
मुझे एक ईमेल मिला था कि आप लोगों की तीन दिन की सेल है।
क्या वह अब भी चल रही है?
नहीं, अब नहीं है। कल ख़त्म हो गई थी।
वाकई? शायद तुम हमारी मदद कर सकती हो।
देखो, यह जो मेरी दोस्त है, इसका पति एक साल पहले गुज़र गया,
और वह यह पोशाक इसलिए चाहती है ताकि वह आगे बढ़ना शुरू कर सके।
यह सब बताना ज़रूरी नहीं है।
मैं अपने मैनेजर से बात करती हूँ और देखती हूँ हम क्या कर सकते हैं।
शुक्रिया। यह बिल्कुल भी ज़रूरी नहीं है।
ईश्वर तुम्हारा भला करे।
-दुष्ट। -तुम्हें इसकी ज़रूरत है।
जानती हूँ, तुम सही कह रही हो।
मैं बस दुआ करती हूँ कि सब ठीक हो।
साली, कोई तुझे हवाई जाने के पैसे दे रहा है।
सब ठीक हो चुका है।
तुम सफलता का सिक्का जमाकर आओगी। यहाँ आओ।
अब हम होनोलूलू जाने वाले विमान 1814 की बोर्डिंग प्रक्रिया शुरू करने वाले हैं।
हम सारे प्रथम-श्रेणी के यात्रियों से
अब विमान पर चढ़ने का निवेदन करते हैं।
शुक्रिया।
हेलो, मैडम।
मेरे पास टिकट है। मुझे यहाँ होना चाहिए।
बेशक होना चाहिए।
मैं असल में आपको अमरूद की शराब और कुछ अखरोट देने आई थी।
यह बहुत अच्छा रहेगा।
शुक्रिया।
हे भगवान!
मैडम, आप ठीक तो हैं?
अच्छा। हाँ।
हाथ ऊपर, हाथ ऊपर। हे भगवान।
हाथ ऊपर!
साँस लीजिए!
क्या आप मुझे सुन सकती हैं?
हेलो!
ऑस्कर?
क्या चल रहा है? मैं कहाँ हूँ?
तुम मर चुकी हो। मैं भी मर चुका हूँ।
यह कितनी कमाल की बात है। मैं बेहद खुश हूँ।
क्या मैं हवाई नहीं जा रही?